इन्ड गेम (टेलर स्विफ्टको गीत)
"इन्ड गेम" अमेरिकी गायिका तथा गीतकार टेलर स्विफ्ट, बेलायती गायक एड सिरन र अमेरिकी र्‍यापर फ्युचरको गीत हो जुन स्विफ्टको छैटौँ स्टुडियो एल्बम रेपुटेसनका लागि रेकर्ड गराइएको थियो। यस गीतलाई चर्चित रेकर्ड निर्माता सेलब्याक र म्याक्स मार्टिनले लेखेका हुन् जुन पहिलोपटक १४ नोभेम्बर २०१७ मा फ्रान्सेली समकालीन पप रेडियो चर्टमा एल्बमको तेस्रो एकलको रूपमा सार्वजनिक गरिएको थियो। यस गीतलाई पछि २६ जनवरी २०१८ मा संयुक्त अधिराज्यको समकालीन हिट रेडियो चार्टमा पनि सार्वजनिक गरिएको थियो।

पदोन्नति र सार्वजनिक
टेलर स्विफ्टको छैटौँ स्टुडियो एल्बम रेपुटेसनको सार्वजनिक हुने हप्ता १४ नोभेम्बर २०१७ का दिन "इन्ड गेम" गीत पहिलोपटक फ्रान्सको सङ्गीत चार्ट समकालीन हिट रेडियोमा सार्वजनिक गरिएको थियो। ११ जनवरी २०१८ मा स्विफ्टले "इन्ड गेम" गीतको आधिकारिक सङ्गीत भिडियो त्यहि दिनको मध्यरातमा सार्वजनिक हुने घोषणा गरेकी थिइन्। पछि २६ जनवरी २०२८ मा यस गीतलाई संयुक्त अधिराज्यको समकालीन हिट रेडियो चार्टमा सार्वजनिक गरिएको थियो।

लेखन र रचना

"इन्ड गेम" गीतलाई टेलर स्विफ्ट, म्याक्स मार्टिन र।सेलब्याकले लेखेका हुन् भने यस गीतलाई मार्टिन र सेलब्याकले निर्माण गरेका हुन्। य‍स गीतको लम्बाई ४ मिनेट ४ सेकेन्ड छ र यो गीत १५९ बिट प्रति मिनेटले चलेको छ। साङ्गीतिक रूपले यो गीत समकालीन आर र बी बर्णमा पर्छ।

सङ्गीत भिडियो
सन् २०१७ डिसेम्बरको अन्त्य तिर एड सिरनले "इन्ड गेम" गीतको आधिकारिक भिडियो सार्वजनिक हुने घोषणा गरेका थिए।

१० जनवरी २०१८ मा स्विफ्टले आफ्नो सामाजिक सञ्जाल अनुप्रयोग "द स्विफ्ट लाइफ" मा जनवरी १२ का दिन यस सङ्गीतको आधिकारिक भिडियो गुड मर्निङ अमेरिका नामक एक टेलिभिजन कार्यक्रम मार्फत सार्वजनिक गरिने घोषणा गरेकी थिइन्। उनले यस भिडियोका केही तस्वीरहरू सामाजिक सञ्जालमा राखेकी थिइन्। त्यसको एक दिन पछि स्विफ्टले आफ्नो आधिकारिक सामाजिक सञ्जाल खाताहरू मार्फत उक्त भिडियोको सानो अंश पनि उध्वभरण गरेकी थिइन्।

१२ जनवरी २०१८ का दिन यस गीतको आधिकारिक भिडियो स्विफ्टको भिभो खाता मार्फत सार्वजनिक गरिएको थियो। यस भिडियोका निर्देशक जोसेफ केन हुन् भने उनले निर्देशन गरेको भिडियोहरू मध्ये यो १७अौँ भिडियो थियो। यस भिडियोहरू देश विदेशका विभिन्न स्थानहरूमा कैद गरिएको छ जसमा फ्लोरिडाको मायामी, जापानको टोकियो र लण्डन समावेश गरिएका छन्। मायामीमा देखाइएको झलकमा फ्युचरले एक गाडि चलाइरहेका हुन्छन् जसको कुल मूल्य ५००,००० अमेरिक डलर रहेको छ। लण्डनको एक स्थानमा देखाइएको दृश्यमा स्विफ्ट एक मनोरञ्जन केन्द्रमा बसेकी हुन्छन् र त्यसपछि एक दृश्यमा स्विफ्टले जापानको टोकियोमा मोटरसाइकल चलाइरहेको देखाइन्छ। यस भिडियोले युट्युबमा सार्वजनिक भएको पहिलो २४ घण्टामा १४.४ मिलियन अवलोकन पाएको थियो। जनवरी २०१९ का अनुसार यस भिडियोलाई युट्युबमा १९० मिलियन पटक अवलोकन गरिएको छ।

सार

चार्ट प्रस्तुति
संयुक्त राज्य अमेरिकाको आधिकारिक चार्ट कम्पनी बिलबोर्ड हट १००मा गीत ९ डिसेम्बर २०१७ का दिन बलियो डिजिटल बिक्रीका कारण शीर्ष ८६अौँ आउँदै चार्ट प्रवेश गरेको थियो। चार्टमा प्रवेश गरेको अर्को हप्ता यस गीत ३ स्थान सक्लिँदै ८३अौँ स्थानमा आएको थियो भने त्यसको अर्को हप्ता गीत एकैचोटि ३६अौँ स्थानमा आएको थियो जुन स्विफ्टको बिलबोर्ड हट १०० चार्टमा शीर्ष ५० मा पर्ने व्यक्तिगत ५५अौँ गीत बनेको थियो। त्यसपछिको अर्को दुई हप्ता पछि गीत १८अौँ स्थानमा आउँन सफल हुँदै रेपुटेसन एल्बमका गीतहरू मध्ये शीर्ष २० मा पर्ने तेस्रो गीत बनेको थियो। त्यसको अर्को हप्ता गीत ३०अौँ स्थानमा घटेको थियो। यस गीतले बिलबोर्ड मेनस्ट्रिम चार्टमा शीर्ष १०, वयस्क टप ४० मा शीर्ष १६ मा र रिदमिक सङमा शीर्ष २५ मा आउन सफल भएको थियो।

क्यानडाको आधिकारिक चार्ट क्यानडेली हट १०० मा यस गीत ५३अौँ स्थानमा आएको थियो तर गीतको आधिकारिक भिडियो सार्वजनिक भएसँगै गीत शीर्ष ११अौँ स्थानमा आउन सफल भएको थियो। यस गीतले युएस मेनस्ट्रिमिङ टप ४० मा शीर्ष १७ मा आउन सफल भएको थियो।

अस्ट्रेलियाको आधिकारिक चार्ट कम्पनी एरिया चार्टमा मा गीत ३८अौँ स्थानमा आउँद‌ चार्ट प्रवेश गरेको थियो भने गीत ३६अौँ स्थान सम्म पुगेको थियो। संयुक्त अधिराज्यको आधिकारिक चार्ट कम्पनीमा यस गीत ८७अौँ स्थानमा आउँदै चार्ट प्रवेश गरेको थियो भने पछि यो गीत ४९अौँ स्थान सम्म पुग्न सफल भएको थियो।

चार्ट

साप्ताहि चार्ट

वर्ष समाप्ति चार्ट

प्रमाणपत्र

सार्वजनिक इतिहास

सन्दर्भ सामग्री

बाह्य कडीहरू
"इन्ड गम" गीतको सार

टेलर स्विफ्टका गीतहरू
टेलर स्विफ्टद्वारा लिखित गीतहरू